McDonnell Douglas MD-11

McDonnell Douglas MD-11 je americké trojmotorové širokotrupé prúdové dopravné lietadlo dlhého doletu. Vyrábalo sa v období rokov 1988 až 2000. Vyrábalo sa v nákladnej verzii (MD-11F) a osobnej. Bolo odvodené od staršieho modelu DC-10.

Vývoj 
V 80tych rokoch sa firma Mcdonnel Douglas CO. rozhodla, vytvoriť nový model lietadla, ktorý by nadväzoval na úspešnú DC-10. Ak by Mcdonnel Douglas nevytvoril nový uspešný model, skrachoval by. MD-11 nakoniec bola predstavená v roku 1986 v známej podobe, v základe sa od DC-10 rozlišovala len malými kozmetickými úpravami, ako sú špecifické krídielká na koncoch krídel. Najzaujímavejším prvkom bolo na krídelku umiestnenie ešte spodného, menšieho krídielka. Je o 18 stôp dlhšia ako DC-10, zmestilo sa do nej 320 cestujúcich, 500,000 libier nákladu, a s doletom 6800nm (12 593km). Na výrobu boli pripravené aj verzie s dlhším doletom, označované ER, nákladná verzia a verzia Combi. Prvý let bol plánovaný na rok 1989 ale problémy s materiálom ho odsunuli o 9 mesiacov ďalej. Prototyp s označením N111MD prvýkrát opustil zem  dňa 10. januára 1990. Let trval 2.56 hodín a objednávky sa vyšplhali na 300 kusov.

Varianty 

 MD-11: (vyrobených 131 ks) Pasažierska variácia, ktorá bola vyrábaná od roku 1988 do 1998. Bola to prvá verzia tohoto lietadla, ktorá bola doručená spoločnostiam American Airlines (19), Delta Air Lines (17), Swissair (16), Japan Air Lines (10); KLM (10) a ostatným s menším počtom objednávok.
 MD-11C: (vyrobených 5 ks) Combi verzia lietadla ktorej výroba bola zahájená v roku 1986 a bola navrhnutá tak aby na jednom podlaží bolo možné uschovať náklad, ale aj prepravovať pasažierov. Bolo vyrobených len 5 kusov, a všetky boli doručené spoločnosti Alitalia. V rokoch 2005 a 2006 Alitalia prerobila svoje MD11C do nákladných verzií.
 MD-11ER: (vyrobených 5 ks) Bola verzia MD-11 s predĺženým doletom (Extended Range). Jej výroba bola zahájená na Singapore Air Show v februári 1994. Bola pridaná extra nádrž na palivo a zväčšená maximálna odletová hmotnosť.
 MD-11F: (vyrobených 53 ks) Je nákladná verzia MD-11. Bola najdlhšie vyrábanou variáciou MD-11 (1988 – 2000) a je dodnes používaná spoločnosťami UPS, FedEx Express (22), Lufthansa Cargo (14).

Používatelia 

V júli 2011 používajú MD-11 hlavne FedEx Express (63), UPS Airlines (38), Lufthansa Cargo (18), World Airways (16), KLM Royal Dutch Airlines (10), EVA Air (8). Mnoho spoločností, ktoré si objednali MD-11 pre dlhé lety ich nahradili lietadlami ako Airbus A330 alebo Boeing 777. Už len dve MD-11 lietajú s VIP konfiguráciou a to pre spoločnosti Saudi Arabian Airlines Royal Flight a Mid East Jet.

Osobné MD-11
KLM (10) – je poslednou spoločnosťou ktorá využíva svoje MD-11 na medzikontinentálne lety v roku 2011.

World Airways (7) – Disponuje s piatimi MD-11 a dvoma MD-11ER pre pasažierske lety.

Nákladné MD-11

 Aeroflot-Cargo (3) – Ruská spoločnosť ktorá mala mať pôvodne 6 MD-11, dve sú odložené
 Avient Aviation (1) – Táto aerolinka stratila svoju MD-11F v Šanghaji.
 Cargoitalia (3) – Získali svoje MD-11F od Alitalia cargo.
 Centurion Air Cargo (4) – Miamská spoločnosť ktorá momentálne disponuje s 2 MD-11F
 Ethiopian Airlines (1) – Získali svoju prvú MD-11F v januári 2009
 Etihad Crystal Cargo (2) – Požičaná od World Airways, nelieta vo farbách Etihad Airways
 EVA Air Cargo (9)
 FedEx Express (59) – Vlastnia najviac MD-11F
 Finnair Cargo (2)
 Lufthansa Cargo (19) – Lufthansa bola jedným z hlavných objednávateľov MD-11, ale všetky boli predané iným spoločnostiam, lietajú už len nákladné verzie.
 Martinair Cargo (7)
 Saudi Arabian Airlines (4)
 Shanghai Airlines Cargo (4)
 UPS Airlines (38)
 World Airways (15)

Nehody 
31/07/1997 - FedEx MD-11F imatrikulačka N611FE, let z Anchorage po tvrdom pristátí v New Arku zničený. Po pristáni lietadlo zachvátili plamene, 5 členov posádky vyviazlo s lahšími zraneniami.
02/09/1998 - Swiss MD-11 imatrikulačka HB-IWF, let smerujúci z New Yorku do Ženevy havaroval do oceánu. Príčinou bol skrat v kábloch do IFE obrazoviek a následný požiar na palube. Požiar sa rozšíril na dôležité elektrické obvody a zapríčinil nekontrolovaný pád do oceánu. Zahynulo všetkých 231 ľudí na palube.
15/04/1999 - Korean Air MD-11F imatrikulačka HL7373, bola zničená pri havárii do chemickej oblasti krátko po vzlete z letiska Šanghaj. 3 piloti a 4 pracovníci chemického komplexu zomreli.
22/08/1999 - Mandarin Airlines MD-11 (dnes China Airlines) havarovala pri pristávaní na letisko Kai Tak počas tropickej búrky, keď sa krídlom dotkla zeme, to sa odtrhlo a zvyšné palivo sa vznietilo. Iba zázrakom pri tejto havárii zomreli len 3 ľudia.
22/03/2009 - FedEx MD-11F imatrikulačka N526FE, lietadlo havarovalo na letisku Narita v Tokyu. Dôvod bol silný vietor a následné tvrdé pristátie lietadla, ktoré sa odrazilo od dráhy, prevrátilo a následne vznietilo. Obaja piloti zomreli.
28/11/2009 - Avient MD-11F imatrikulačka Z-BAV, lietadlo havarovalo pri zrušenom vzlete z letiska Šanghaj. Zomreli 3 zo 7 ľudí na palube.

Špecifikácie (MD-11)

Technický popis 
Dolnoplošník so šikmým krídlom, dva prúdové motory pod krídlami a jeden na spodku kýlovej plochy. Od DC-10 sa líši krídlami.

Technické údaje 
 Posádka: 2
 Pasažieri: 410 (1 trieda), 323 (2 triedy), 293 (3 triedy)
 Motor: 3x motory Pratt & Whitney PW4460 s ťahom 266,9 kN alebo Pratt & Whitney PW4462 s ťahom 276 kN, alebo General Electric CF6-80C2D1F s ťahom 273,6 kN
 Rozpätie: 
 Dĺžka: 
 Výška: 
 Plocha krídel: 
 Hmotnosť (prázdny): 
 Hmotnosť (vzletová):  – 
 Cestovná rýchlosť: /h – /h
 Dostup: 
 Dolet:  (s 298 pasažiermi)

Iné projekty 

Lietadlá McDonnell Douglas
Dopravné lietadlá USA